ଉମା ଭଟ୍ଟ

ଉମା ଭଟ୍ଟ (ଜନ୍ମ ୧୯୫୨) ଜଣେ ଭାରତୀୟ ଶିକ୍ଷାବିତ୍, ଲେଖିକା ଏବଂ ମହିଳାମାନଙ୍କ ପାଇଁ ଉଦ୍ଦିଷ୍ଟ ଏକ ପତ୍ରିକାର ପ୍ରତିଷ୍ଠାତା ତଥା ସମ୍ପାଦିକା । ସେ ତାଙ୍କ ଉତ୍ତରାଖଣ୍ଡର ବିଭିନ୍ନ ପ୍ରକାରର ରାଜନୈତିକ ପ୍ରସଙ୍ଗ ସହ ଜଡ଼ିତ ଅଛନ୍ତି ।

 ପତ୍ରିକା 
୧୯୯୦ ମସିହାରେ ସେ ନାରୀମାନଙ୍କ ପାଇଁ ଉଦ୍ଦିଷ୍ଟ ଏକ ପତ୍ରିକା, ଉତ୍ତରାର ପ୍ରତିଷ୍ଠା କରିଥିଲେ ।An equal gender, The Hindu, 13 March 2014 ଏହି ପତ୍ରିକାଟିରେ କବିତା ଏବଂ କାଳ୍ପନିକ କଥାବସ୍ତୁ ପ୍ରକାଶ ପାଇବା ସହିତ ଉତ୍ତରାଖଣ୍ଡର ବିଭିନ୍ନ ସାମାଜିକ ସମସ୍ୟା ପ୍ରକାଶ ପାଇଥାଏ । ଏଥିରେ ପ୍ରକାଶ ପାଇବା ପରେ କିଛି ସମସ୍ୟାର ସମାଧାନ ହେବା ନଜିର ରହିଛି । ସମାଜିକ ଚାପକୁ ଆଡ଼େଇ ସମାଜରେ ଆଗକୁ ବଢ଼ୁଥିବା ସାଧାରଣ ମହିଳାମାନଙ୍କର କାହାଣୀ ମଧ୍ୟ ଏହି ପତ୍ରିକାରେ ବିଶେଷ ଭାବରେ ସ୍ଥାନିତ କରାଯାଇଥାଏ । ଉମା ଏହି ପତ୍ରିକାଟିର ସମ୍ପାଦିକା ଭାବରେ ନିଜେ କାର୍ଯ୍ୟ କରୁଛନ୍ତି ।

 ରାଜନୀତି 
୧୯୮୦ ଦଶକରେ ସେ ଏକ ନାରୀବାଦୀ ପତ୍ରିକା ମାନୁଷି ପାଇଁ ଏକ ଛଅ ପୃଷ୍ଠା ବିଶିଷ୍ଟ ସନ୍ଦର୍ଭ ରଚନା କରିଥିଲେ, ଯାହାର ଶୀର୍ଷକ ଥିଲା ଆଣ୍ଟି ଲିକର୍ ମୁଭ୍‌ମେଣ୍ଟ ଇନ ଉତ୍ତରାଖଣ୍ଡ । ଏହି ପ୍ରସଙ୍ଗରେ ସେ ଉତ୍ତରାଖଣ୍ଡରେ ମଦଦ୍ୱାରା ସମାଜ, ବେପାର ବଣିଜ, ଆର୍ଥିକ ସ୍ଥିତି ଏବଂ ମହିଳାମାନଙ୍କ ଉପରେ ପଡ଼ୁଥିବା ନକାରାତ୍ମକ ପ୍ରଭାବ ବିଷୟରେ ଉଲ୍ଲେଖ କରିଥିଲେ । ଏହି ଲୋକପ୍ରିୟ ଅଭିଯାନରୁ ମହିଳାମାନେ ପ୍ରେରିତ ହୋଇ ୧୯୯୦ ଦଶକରେ ଉତ୍ତରପ୍ରଦେଶଠାରୁ ଅଲଗା ହେବାକୁ ଆନ୍ଦୋଳନ ଆରମ୍ଭ କରିଥିଲେ ଏବଂ ସମୟକ୍ରମେ ଅଲଗା ହୋଇ ଏକବିଂଶ ଶତାବ୍ଦୀର ଆରମ୍ଭରେ ସ୍ୱତନ୍ତ୍ର ଉତ୍ତରାଖଣ୍ଡ ରାଜ୍ୟ ଗଠନ ହୋଇଥିଲା । ନୂତନ ରାଜ୍ୟ ଗଠନ ପରେ ମହିଳାମାନଙ୍କୁ ରାଜନୀତିରେ ଅଗ୍ରାଧିକାର ନ ମିଳିବାରୁ ସେ ଏହାକୁ ଖୋଲାଖୋଲି ସମାଲୋଚନା କରିଥିଲେ ।Telegraph of India, 4 Feb 2002

 ଶିକ୍ଷକତା 
ସେ ନୈନିତାଲସ୍ଥିତ କୁମାୟୁଁ ବିଶ୍ୱବିଦ୍ୟାଳୟର ହିନ୍ଦୀ ବିଭାଗରେ ଜଣେ ଭାଷାବିତ୍ ହିମାଳୟି ଭାଷା ବିଶେଷଜ୍ଞ ଭାବରେ କାର୍ଯ୍ୟରତ । ସେ ପିପୁଲ୍ସ ଲିଙ୍ଗୁଇଷ୍ଟିକ୍ ସର୍ଭେ ଅଫ୍ ଇଣ୍ଡିଆର ଜଣେ ସଭ୍ୟା ଭାବରେ ଦି ଲାଙ୍ଗୁଏଜସ୍ ଅଫ୍ ଉତ୍ତରାଖଣ୍ଡ (ଉତ୍ତରାଖଣ୍ଡର ଭାଷାଗୁଡ଼ିକ) ପାଇଁ ସହ-ସମ୍ପାଦିକା ଭାବରେ କାର୍ଯ୍ୟ କରିଥିଲେ । ସେ ତାଙ୍କ ପତିଙ୍କ ସହ ଏକବିଂଶ ଶତାବ୍ଦୀର ଗବେଷକ ନୈନ ସିଂହଙ୍କ ଉପରେ ଏକ ପୁସ୍ତକ ରଚନା କରିଛନ୍ତି ।Pundit Nain Singh Rawat (1830-1895): Life, Explorations and Writings, 2007

 ବ୍ୟକ୍ତିଗତ ଜୀବନ 
ଉମା ୧୯୫୨ ମସିହାରେ ଅବିଭକ୍ତ ଉତ୍ତରପ୍ରଦେଶ ରାଜ୍ୟରେ ଜନ୍ମଗ୍ରହଣ କରିଥିଲେ । ସେ ଐତିହାସିକ ଶେଖର ପାଠକଙ୍କୁ ବିବାହ କରିଛନ୍ତି ।List of PLSI volumes

 ଆଧାର 

ଶ୍ରେଣୀ:ଭାରତୀୟ ନାରୀବାଦୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୨ ଜନ୍ମ